Ass guged ad neqlaɛ ɣer wuɣud-nni, ad naɣz uɣud-nni s lbala ig d ugelzim ad t-id nefṛeḍ, ad nessu čeɛčeɛ ad d-nawi taqucciṭ n tuzzalt ad tt-nessu ɣef lqaɛ ad nernu ṭaya n umadaɣ ad nsers iḥellaben-nni di tlemmast, ad nkemmel iferraḥen-nni ad nernu tiqeslatin-nni n lmakla ad asenid-nezzi s tcicin-nni ad nernu iqecuḍen n tneqlet deffir n tcicin-nni akken ur d-ɣellint ara ad necɛel timest ad nerǧǧu ad treɣ. Mi semmeḍ wuɣud yersa ad nawi tazzart neɣ lbala neɣ aɛemmud azuran ad as-nexdem čuket, ad nawi abeḥnuq yiwen ad d-yettadam s lḥaǧa, wayaḍ ad yettadam s ubeḥnuq nesrus ɣer lqaɛa, mi semmḍit iferraḥen-nni ad ten-ṣeggem waḥd-sen, tiqedduḥin waḥed-sent, yal lḥaǧa waḥed-s.